Bestyrelsesmøde 3 februar 2022 – Hvidovre Sejlklub Suset.

Deltagere: Kurt Jakobsen

 Hans Henrik Andersen

 Ulrik Larsen (ref)

 Henrik Hansen

Steen Larsen

Jan Larsen

Kurt Sejsbo

Rune Pedersen

Afbud: Stig Petersen

**Godkendelse af referat**

Godkendt

Generalforsamling

Der holdes generalforsamling d. 21. april kl. 19. Den afholdes i klubhuset.

Kurt J, Kurt S, Ulrik, Jan og Hans Henrik er på valg. Alle modtager genvalg.

Forslag fra bestyrelsen:

Kontingent aktiv med og uden båd ensrettes (til 850 kr).

Investering i og/eller sponsering af J70. Ønskes drøftet

Arbejdet med gennemgang og evt. opdatering af vedtægter er ikke kommet i gang af forskellige årsager. Steen ser om det kan nås inden generalforsamlingen.

Køkken, klubhus m.m.

Der blev drøftet forskellige løsninger mht. at få bedre klubfaciliteter, herunder lokaler til medlemmernes brug. Forskellige forslag blev vendt. Det korte af det lange er, at der var enighed om at klubbens medlemmer skal inddrages i en videre snak om udfordringerne. Drøftes videre på næste møde.

Ungdomsskolen

Klubberne på havnen og ungdomsskolen har haft et møde med DGI om at tiltrække skaffe mere liv på havnen. Ungdomsskolen har ca. 1500 igennem om året (fra 8 kl. og opefter), så der burde være potentiale for et samarbejde mhp. at skaffe nye medlemmer. Drøftelserne fortsættes.

Der er kommet en henvendelse fra Rødovre Kommune, der har et forløb omkring ”ung litteratur”. De vil gerne komme forbi et par dage sidst i marts (31/3 – ¼) med nogle unge mennesker. Kurt har dialog med dem.

Regnskab

Der er rod i nogle af bogføringsposterne, så udtrækket som Rune havde fremsendt inden mødet var svært at overskue.

Regnskabet skal foreligge i god tid inden generalforsamlingen så revisoren kan gennemgå det.

Havnen

Henrik H ønsker ikke længere at være involveret i pladsadministrationen på havnen af forskellige årsager. I 2022 klares det, da der ikke tages nye både ind.

Der skal skaffes en plads til den nye havnebåd, da den ikke kan ligges på Annettes gamle plads.

Havnens dag (Vild med vand)

Vi skal friholde 6. august til vores jubilæum.

Kurt kontakter de andre klubber og meddeler de må være tovholder hvis det skal arrangeres.

Renoveringsprojekt (havnen)

Der har været møde med kommunen. De starter nok først uddybning primo april, og det tager 4-6 uger. Vi forsøger at være fleksible og få det til at lykkes.

Forskønnelsesprojekt

Masteskur på indersiden af bygningen ved svalegangen planlægges.

Adfærd på havnen

Der har været møde med kommunen om diverse forhold, bla. parkering. Kommunen vil gerne lukke adgangen fra Hvidovre Strandvej.

Der arbejdes på at etablere kajak- og SUPudlejning på molen ved søspejderne.

Jolleplads

Der er blevet ryddet mere op på pladsen.

Klubhus

Der har været hovedrengøring i januar og der er etableret lys foran og i skiltene.

Sejlerskole

Eleverne er på vej til teoretisk eksamen.

Tovværkskursus er udskudt pga. corona. Udfordring ift. evt. erstatning for Bjarne.

Jan har fået priser på et nyt sæt sejl til h-båd. Det koster ca. 20.000 kr.

Ungdom

Der er arrangement ca. en gang om måneden henover vinteren, og derudover sejles der E-sejlads et par gange om måneden.

Der er planlagt et program for året. Der bliver som udgangspunkt træning om mandagen for både begyndere og øvede.

Jan får arrangeret service/eftersyn af motorer på følgebåde.

Der arbejdes på at love svømmehallen i Friheden til kæntringsøvelser-

Der overvejes andre muligheder for sponsorater. Der udestår en fejring af sponsorat af tilskud til ny Feva jolle fra Arbejdernes Landsbank. Afventer sæsonstart.

Aktivitetsudvalg

Der er gang i planlægningen af jubilæet, herunder mht. hjælpere m.m. Kurt S. er tovholder

Der foreligger et udkast til program for dagen.

Der arbejdes på et skrift om klubben til jubilæet. Hans Henrik er tovholder.